Petr Čech (lahir 20 Mei 1982) merupakan pemain bola sepak profesional Republik Czech yang bermain di posisi penjaga gol untuk kelab Liga Perdana Inggeris, Arsenal dan Republik Czech. Antara bekas kelab Cech ialah Chmel Blšany, Sparta Prague, Rennes dan Chelsea. Beliau merupakan pemain kedua memiliki kaps terbanyak untuk pasukan Republik Czech iaitu sebanyak 114 kaps. Selain itu, beliau turut mewakili pasukan Republik Czech ke Piala Dunia FIFA 2006, UEFA Euro 2004, UEFA Euro 2008 dan UEFA Euro 2012. Oleh itu, tidak hairanlah Cech turut memenangi beberapa anugerah individu antaranya Penjaga Gol Terbaik Liga Juara-Juara 2004-05, 2006-07 dan 2007-08. Beliau merupakan salah satu pemain terbaik dan dihormati pada era beliau.